|  |  |
| --- | --- |
|  |  |
| Määrus | 12.07.2024 nr 25 |
| Majandus- ja infotehnoloogiaministri 19. juuli 2023. a määruse nr 48 „Tööalase konkurentsivõime toetamine“ muutmine |  |

Määrus kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Majandus- ja infotehnoloogiaministri 19. juuli 2023. a määruses nr 48 „Tööalase konkurentsivõime toetamine“ tehakse järgmised muudatused:

**1)** paragrahvi 4 lõikes 3 asendatakse tekstiosa „tööturuteenuste ja -toetuste seaduse § 6 lõike 5 punktides 3–51  nimetatud tegevusega, töötab ajutiselt sama seaduse §-s 42“ tekstiosaga „tööturumeetmete seaduse § 8 lõike 4 punktides 3−9 nimetatud tegevusega, töötab ajutiselt sama seaduse §-s 11“;

**2)** paragrahvi 5 lõikes 17 asendatakse tekstiosa „tööturuteenuste ja -toetuste seaduse § 35 alusel“ tekstiosaga „Vabariigi Valitsuse 29. septembri 2023. a määruse nr 90 „Tööhõiveprogramm 2024–2029“ §-s 44“;

**3)** paragrahvi 5 lõike 18 punktis 1 asendatakse tekstiosa „tööturuteenuste ja -toetuste seaduse § 37 lõikele 5“ tekstiosaga „Vabariigi Valitsuse 29. septembri 2023. a määruse nr 90 „Tööhõiveprogramm 2024–2029“ § 45 lõikele 6“;

**4)** paragrahvi 5 lõigetes 21 ja 22 asendatakse sõna „Projektis“ tekstiosaga „Paragrahvi 4 lõike 1 punktides 1−4 sätestatud tegevuses“;

**5)** paragrahvi 5 täiendatakse lõikega 23 järgmises sõnastuses:

„(23) Paragrahvi 4 lõike 1 punktis 5 sätestatud tegevuses osalejal, kes asub õppima või tööle projektis osalemise ajal, on õigus osaleda ja jätkata osalemist koolitusel, psühholoogilisel nõustamisel ja võlanõustamisel või kasutada tugiisikuteenust projekti abikõlblikkuse perioodi lõpuni.“;

**6)** paragrahvi 8 lõike 2 punktis 1 asendatakse arv „850 000“ arvuga „500 000“;

**7)** paragrahvi 10 täiendatakse lõikega 11  järgmises sõnastuses:

„(11) Paragrahvi 4 lõike 1 punktis 1 nimetatud tegevuse puhul ei või taotlejaks olla kohaliku omavalitsuse üksuse hallatav asutus.“;

**8)** paragrahvi 10 täiendatakse lõigetega 4 ja 5 järgmises sõnastuses:

„(4) Paragrahvi 4 lõike 1 punktis 1 nimetatud tegevuseks on kohaliku omavalitsuse üksusel või selle ametiasutusel võimalik taotlejana toetust saada või elluviimisel partnerina osaleda ühel korral.

(5) Paragrahvi 4 lõike 1 punktides 2–5 nimetatud tegevustes on taotlejal võimalik saada toetust ühe nimetatud tegevuse elluviimiseks ühel korral.“;

**9)** paragrahvi 17 lõiked 2 ja 3 sõnastatakse järgmiselt:

„(2) Rakendusasutus koostab lõikes 1 sätestatud valikukriteeriumide alusel valikumetoodika, mille rakendusüksus avalikustab oma veebilehel hiljemalt taotlusvooru väljakuulutamise teate avaldamise päeval.

(3) Projekti hindab kaks erapooletut eksperti. Paragrahvi 4 lõike 1 punktis 5 nimetatud tegevust elluviivat projekti hindab kolm eksperti. Rakendusüksus korraldab ekspertide valimise. Rakendusasutus kinnitab ekspertide nimekirja.“;

**10)** paragrahvi 17 lõige 8 tunnistatakse kehtetuks;

**11)** paragrahvi 17 lõike 10 kolmandas lauses asendatakse tekstiosa „14 kalendripäeva“ sõnadega „kümne tööpäeva“;

**12)** paragrahvi 17 lõige 11 sõnastatakse järgmiselt:

„(11) Rakendusüksus annab taotlejale kuni kümme tööpäeva Sotsiaalkindlustusameti küsimustele vastamiseks ja vajadusel taotluse muutmiseks ning edastab vastused ja muudetud taotluse Sotsiaalkindlustusametile.“;

**13)** paragrahvi 18 lõike 1 punkt 2 tunnistatakse kehtetuks;

**14)** paragrahvi 19 lõige 4 tunnistatakse kehtetuks;

**15)** määrust täiendatakse 11. peatükiga järgmises sõnastuses:

„**11. peatükk**

**Määruse rakendamine**

**§ 30. Määruse rakendamine**

2024. a juulis §-des 4 ning § 5 lõigetes 17, 18 ja 21–23 jõustunud muudatusi kohaldatakse tagasiulatuvalt alates 1. jaanuarist 2024. a.“;

**16)** määruse lisa 1 kehtestatakse uues sõnastuses (lisatud).

Lisa 1 Ekspertide hindamislehe vorm

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas  
kantsler